
	ΑΝΑΡΤΗΤΕΑ

	ΕΛΛΗΝΙΚΗ ΔΗΜΟΚΡΑΤΙΑ
	Αθήνα,  18/1/2013

	ΥΠΟΥΡΓΕΙΟ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ
	

	ΓΕΝΙΚΗ ΔΙΕΥΘΥΝΣΗ ΟΔΙΚΗΣ ΑΣΦΑΛΕΙΑΣ 
	Αριθμ. Πρωτ.: οικ. 2849/438

	Δ/ΝΣΗ ΟΔΙΚΗΣ ΚΥΚΛΟΦΟΡΙΑΣ
	

	ΤΜΗΜΑ ΑΔΕΙΩΝ ΟΔΗΓΗΣΗΣ ΚΑΙ ΚΑΝΟΝΩΝ ΚΥΚΛΟΦΟΡΙΑΣ

	Ταχ. Δ/νση 

Τ.Κ.

Πληροφορίες Τηλέφωνο FAX
e-mail
	: Αναστάσεως 2 & Τσιγάντε

: 101 91  Παπάγου

: Ε. Στάικου

: 210 650 8501

:210 650 8485 

: e.staikou@yme.gov.gr
	ΠΡΟΣ:

ΚΟΙΝ.:
	1. Όλους του Γενικούς Διευθυντές Μεταφορών 

και Επικοινωνιών των Περιφερειών της χώρας 

2. Όλες τις Δ/νσεις και τα Αυτοτελή Τμήματα 

του Υπουργείου 

Πίνακας Αποδεκτών


	ΘΕΜΑ:
	Οδηγίες - Παρατηρήσεις επί της Υπουργικής Απόφασης 552/88/4.1.2013 (Β’ 4) «Εκπαίδευση και Εξέταση υποψηφίων οδηγών μοτοποδηλάτων, μοτοσικλετών και αυτοκινήτων»


	


Σε συνέχεια της Α3/165/251/18.1.2013 εγκυκλίου του Γενικού Γραμματέα Μεταφορών, αναφορικά με τη νεοεκδοθείσα Απόφαση 552/88/4.1.2013 του Υπουργού Ανάπτυξης, Ανταγωνιστικότητας, Υποδομών, Μεταφορών και Δικτύων «Εκπαίδευση και Εξέταση υποψηφίων οδηγών μοτοποδηλάτων, μοτοσικλετών και αυτοκινήτων» (Β’ 4), συμπληρώνουμε και διευκρινίζουμε, για την άμεση ενημέρωση εκ μέρους σας όλων των υπαλλήλων που υπηρετούν στις υπηρεσίες σας, τα παρακάτω: 

1. Όπου στην απόφαση 552/88/4.1.2013 αναφέρονται τα Ερωτηματολόγια Θεωρητικής Εκπαίδευσης – Εξέτασης, η ορθή αντιστοίχηση είναι η εξής:

α.  Ερωτηματολόγιο 1: Θεωρητική Εκπαίδευση υποψηφίων οδηγών αυτοκινήτων (Κατηγορία Β / Κώδικας Οδικής Κυκλοφορίας)

β.  Ερωτηματολόγιο 2: Θεωρητική Εκπαίδευση υποψηφίων οδηγών μοτοσικλετών (κατηγορίες ΑΜ, Α1, Α2 και Α).

2. Κατά τη δοκιμασία «Κίνηση με αποφυγή εμποδίου» της Ομάδας Α «Προετοιμασία Οχήματος, Ειδικές Δοκιμασίες» του παραρτήματος I «Πρακτική Εξέταση Υποψηφίων Οδηγών για την απόκτηση άδειας οδήγησης κατηγορίας ΑΜ, Α1, Α2, Α» (σελ. 24 ΦΕΚ) η φράση «μετά από απόσταση επτά (7) μέτρων» είναι εσφαλμένη. Το ορθό είναι «μετά από απόσταση δέκα (10) μέτρων». 

3. Κατά τη δοκιμασία «Πέδηση εκτάκτου ανάγκης» της Ομάδας Α «Προετοιμασία Οχήματος, Ειδικές Δοκιμασίες» του παραρτήματος I «Πρακτική Εξέταση Υποψηφίων Οδηγών για την απόκτηση άδειας οδήγησης κατηγορίας ΑΜ, Α1, Α2, Α» (σελ. 25 ΦΕΚ) η φράση «μετά από απόσταση δεκαοκτώ (18) μέτρων» είναι εσφαλμένη. Το ορθό είναι «εντός δεκαοκτώ (18) μέτρων».

4. Κατά τη δοκιμασία «Πέδηση εκτάκτου ανάγκης» της Ομάδας Α «Προετοιμασία Οχήματος, Ειδικές Δοκιμασίες» του παραρτήματος I «Πρακτική Εξέταση Υποψηφίων Οδηγών για την απόκτηση άδειας οδήγησης κατηγορίας ΑΜ, Α1, Α2, Α» (σελ. 25 ΦΕΚ) η φράση «Μη ακινητοποίηση του δικύκλου μετά από απόσταση …..» είναι εσφαλμένη. Το ορθό είναι «Μη ακινητοποίηση του δικύκλου σε απόσταση ………».

5. Διευκρινίζεται ότι υποψήφιος, ο οποίος έχει για πρώτη φορά αιτηθεί απόκτηση άδειας οδήγησης μίας εκ των κατηγοριών ΑΜ, Α1, Α2 και Α και θα εξεταστεί υποχρεωτικά σε 2 Ερωτηματολόγια (Ερωτηματολόγιο 1 και 2), οφείλει να καταβάλλει μία φορά το παράβολο των δέκα (10) Ευρώ, καθόσον η εξέταση αυτή θεωρείται ενιαία. Σε περίπτωση αποτυχίας ακόμα και σε ένα εκ των δύο Ερωτηματολογίων, ο υποψήφιος οφείλει να καταβάλλει εκ νέου το παράβολο των δέκα (10) Ευρώ στην επαναληπτική εξέταση.

6. Στις πρακτικές εξετάσεις για την απόκτηση Π.Ε.Ι. θα χρησιμοποιείται το «Πρακτικό Δοκιμασίας Προσόντων και Συμπεριφοράς» της απόφασης 552/88/4.1.2013 (σελ. 49 – 50 ΦΕΚ). 

7. Κατά τη δοκιμασία «Επιτάχυνση Οχήματος με αλλαγή ταχυτήτων» της Ομάδας Α «Προετοιμασία Οχήματος, Ειδικές Δοκιμασίες» του παραρτήματος I «Πρακτική Εξέταση Υποψηφίων Οδηγών για την απόκτηση άδειας οδήγησης κατηγορίας ΑΜ, Α1, Α2, Α» (σελ. 24 ΦΕΚ) και εφόσον το όχημα διαθέτει αυτόματο κιβώτιο ταχυτήτων, η εξέταση θεωρείται επιτυχής, όταν η κίνηση είναι συνεχώς επιταχυνόμενη καθ’ όλη τη διάρκεια της δοκιμασίας και έως την έξοδο από την ειδική λωρίδα. 

                                                                                             Ο ΔΙΕΥΘΥΝΤΗΣ

                                               ΙΩΑΝΝΗΣ ΛΑΖΑΡΙΔΗΣ

Πίνακας Αποδεκτών προς κοινοποίηση:

1. Γραφείο Υπουργού 

2. Γραφείο Αναπληρωτή Υπουργού

3. Γραφείο Γεν. Γραμματέα Μεταφορών

4. Γεν. Δ/ντή Οδικής Ασφάλειας

5. Σώμα Επιθεωρητών- Ελεγκτών (seeyme@yme.gov.gr)

6. Πανελλήνια Ομοσπονδία Εκπαιδευτών Οδήγησης (Π.Ο.Ε.Ο.) (iliadisdiamantis@gmail.com)

7. Ομοσπονδία Συλλόγων Υπαλλήλων Αιρετών Περιφερειών Ελλάδος (ΟΣΥΑΠΕ) (osyape@otenet.gr)

8. Σύλλογος Υπαλλήλων Υπουργείου Μεταφορών (syllogos@yme.gov.gr)

9. Σύλλογος Εργαζομένων Δ/νσεων Μεταφορών και ΚΤΕΟ Κεντρικής Μακεδονίας

     (e.sarafidou@pkm.gov.gr)  

Εσωτερική διανομή                                                          

ΔΟΚ – Τμήμα Β΄ (2)                                
Ακριβές Αντίγραφο

Για τη Γραμματεία της Δ/νσης

                                                                        Ε. Ζούγκου                                                                                                                                                               

